|  |  |  |  |  |  |  |  |
| --- | --- | --- | --- | --- | --- | --- | --- |
| Студијски програм/студијски програми: Мастер учитељ, Мастер васпитач у предшколским установама, Мастер васпитач у домовима | | | | | | | |
| Врста и ниво студија: Мастер академске студије | | | | | | | |
| Назив предмета: Академски француски језик | | | | | | | |
| **Наставник (**Име, средње слово, презиме)**: Марија В. Ђорђевић** | | | | | | | |
| Статус предмета: Обавезни | | | | | | | |
| Број ЕСПБ: 5 | | | | | | | |
| Услов: Знање француског језика на нивоу Б1, уколико студент није пратио наставу и положио испит из Француског језика струке на основним студијама. | | | | | | | |
| **Циљ предмета**  Развијање и усавршавање језичких знања, вештина и компетенција (на рецептивном и продуктивном нивоу) неопходних за самостално коришћење стручне литературе на француском језику. Оспособљавање за критичко читање стручне литературе, за писање стручне биографије, резимеа, извештаја и краћих стручних текстова, за превођење са француског и на француски језик и за усмено излагање и дискусију о стручним темама. | | | | | | | |
| **Исход предмета**  Студент ће моћи да:   * самостално користи француски језик у усменој и писменој комуникацији у области струке; * усмено и писмено презентује преведени материјал, напише резиме и изрази свој критички став; * унапређује сопствено знање језика и језичких вештина коришћењем научне и стручне литературе на француском језику, у писаној и електронској форми и * самостално трага за литературом на француском језику везаном за области његовог интересовања коју ће моћи да употреби током студирања и личног стручног усавршавања. | | | | | | | |
| **Садржај предмета**  *Теоријска настава*  Одлике академског дискурса у усменој и писаној форми; преглед граматике француског језика карактеристичне за језик струке и академски начин изражавања (пасивне конструкције, модални глаголи, безлични глаголски облици, назависне и зависне реченице, пасив); технике академског читања и језичка анализа стручног текста; правила писања академског текста (писање резимеа, извештаја, есеја и презентација; навођење литературе и цитирање); основе теорије превођења; стратегије за развој језичких знања и вештина на академском нивоу.  *Практична настава Вежбе, Други облици наставе, Студијски истраживачки рад*  Самостално трагање за академским текстовима из области струке на интернету и самостално презентовање стручног садржаја, у писменој и усменој форми. Употреба различитих техника читања стручног текста. Превођење стручних текстова са француског и на француски језик, критичка анализа текста уз употребу стручне терминологије на француском језику, издвајање кључних идеја, писање резимеа, есеја. Исказивање сопственог става и мишљења у оквиру дискусије о стручним темама. Развијање интересовања за личним професионалним усавршавањем коришћењем стручне литературе на француском језику. | | | | | | | |
| **Литература**   1. Ђорђевић, М. *Избор стручних текстова на француском језику* (интерни материјал). 2. Delatour, Y. et al, (2004). *Nouvelle Grammaire du Français*, Hachette Livre, Paris. 3. Стручна литература у писаној и електронској форми по избору студента. 4. Двојезични и једнојезични речници по избору. | | | | | | | |
| **Број часова активне наставе** | | | | | | Остали часови | |
| Предавања: 30 | Вежбе: 30 | Други облици наставе: | | Студијски истраживачки рад: | |
| **Методе извођења наставе**  Пленарно, рад у пару или групи, дискусије, презентације, консултације. | | | | | | | |
| **Оцена знања (максимални број поена 100)** | | | | | | | |
| **Предиспитне обавезе** | | | поена | | Завршни испит | | поена |
| активност у току предавања | | | 10 | | писмени испит | | 20 |
| практична настава | | |  | | усмени испит | | 30 |
| колоквијум-и | | | 20 | | Презентација пројекта | | 20 |
| семинар-и | | |  | |  | |  |